εδοξεν τει βουλει και τωι δημωι [τηλε]μνηστος αριστειδου ειπεν επειδ[η] αριστιων μηνοφανου κνιδιος ανηρ [αγα]θος ων διατελει περι τε το ιερον και τον δημον τον δηλιων και περι πλειστου ποειται του ευεργετειν τον δημον και παρεπιδημων εν τει πολει πλειω χρονον την τε αναστροφην ευγνωμονως πεποιηται και αξιαν του ιερου και χρειας παρεχεται και κοινει τηι πολει και ιδιαι τοις εντυγχανουσιν αυτωι των πολιτων εις α αν τις αυτον παρακαλει περι δη τουτων δεδοχθαι τει βουλει και τωι δημωι επαινεσαι αριστιωνα μηνοφανου κνιδιον επι τει προαιρεσει ην εχων διατελει και ειναι αυτογ και τους εγγονους αυτου προξενους και ευεργετας του τε ιερου και δηλιων ειναι δε αυτοις και γης και οι[κ]ιας ενκτησιν και προσοδον προς την βουλην και τον δημον πρωτοις μετα τα ιερα υπαρχειν δε αυτοις τα αλλα παντα οσα δε[δ]οται και τοις αλλοις προξενοις και ευεργε[τ]αις του τε ιερου και δηλιων αναγραψαι [δ]ε τοδε το ψηφισμα την μεν βουλην εις το βουλευτηριον τους δε ιεροποιους εις το ιερον τληπολεμος αμνου επεψηφισεν.
Delos — beg. 2nd c. BC
 beg. 2nd c. BC